
	ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΕΥΒΟΙΑΣ

	ΔΗΜΟΣ ΙΣΤΙΑΙΑΣ-ΑΙΔΗΨΟΥ

	ΙΣΤΙΑΙΑ 34200

	

	ΤΗΛ: 22263 50014

	Fax:  22260 55518

E-mail:athinamarkadoni@gmail.com




                                         A Π Ο Σ Π Α Σ Μ Α

         Από το 36ο πρακτικό της συνεδρίασης της Οικονομικής Επιτροπής του Δήμου Ιστιαίας – Αιδηψού που έγινε την 7η Αυγούστου 2018.
   Aριθμός Απόφασης : 165/2018

   ΘΕΜΑ: «Περί κατάρτισης όρων διενέργειας προφορικού πλειοδοτικού διαγωνισμού κατασκευής παραπηγμάτων για την εμποροπανήγυρη Ιστιαίας που θα διεξαχθεί από 1/9/2018 έως 7/9/2018».

       Στην Ιστιαία και στο Δημαρχιακό Κατάστημα στις 7 του μηνός Αυγούστου του έτους 2018 ημέρα Τρίτη και ώρα 12.00 μ., συνήλθε σε δημόσια συνεδρίαση η Οικονομική Επιτροπή του Δήμου Ιστιαίας - Αιδηψού, μετά από την υπ’ αριθμό 7875/1-8-2018 πρόσκληση των μελών της από την Πρόεδρο-Δήμαρχο Κα Ελένη Ευσταθίου, σύμφωνα με το άρθρο 75 του Ν. 3852/2010 και αφού διαπιστώθηκε ότι υπάρχει νόμιμη απαρτία γιατί σε σύνολο επτά (7) μελών της Οικονομικής Επιτροπής ήταν παρόντα πέντε (5), ήτοι:
                 ΠΑΡΟΝΤΕΣ


    
         ΑΠΟΝΤΕΣ
          Ευσταθίου Ελένη                                       Σελίμης Κωνσταντίνος           

          Σπανός Αθανάσιος                                     Κατούνης Ιωάννης                           

          Τσούτσικας Ιωάννης                                  

          Τσάντζαλος Αθανάσιος
          Κούκουζα Αγγελική  
      Στην συνεδρίαση ήταν παρούσα ως Ειδική Γραμματέας, η υπάλληλος του Δήμου κ. Μαρκαντώνη Αθηνά, για την τήρηση των πρακτικών της συνεδρίασης.

Η Πρόεδρος κήρυξε την έναρξη της συνεδρίασης και εισηγήθηκε ότι κρίνεται κατεπείγον να συζητηθούν προ ημερήσιας διάταξης τα θέματα:
1) Ανάκληση της αριθ. 160/2018 ΑΟΕ με θέμα «Κατάρτιση όρων διακήρυξης συνοπτικού διαγωνισμού μίσθωσης λυόμενων κατασκευών για την εμποροπανήγυρη Ιστιαίας που θα διεξαχθεί από 1/9/2018 έως 7/9/2018, διάθεση πίστωσης και ορισμός επιτροπής διαγωνισμού, 

2) Ανάκληση της αριθ. 161/2018 ΑΟΕ με θέμα «Καθορισμός τιμών διάθεσης θέσεων συμμετεχόντων στην εμποροπανήγυρη Ιστιαίας που θα διεξαχθεί από 1/9/2018 έως 7/9/2018»,

3) Περί κατάρτισης όρων διενέργειας προφορικού πλειοδοτικού διαγωνισμού κατασκευής παραπηγμάτων για την εμποροπανήγυρη Ιστιαίας που θα διεξαχθεί από 1/9/2018 έως 7/9/2018, 

4) Καθορισμός τιμών διάθεσης θέσεων συμμετεχόντων στην εμποροπανήγυρη Ιστιαίας που θα διεξαχθεί από 1/9/2018 έως 7/9/2018,

5) Ορισμός πληρεξούσιου δικηγόρου για άσκηση αίτησης ακύρωσης, κατά του υπ΄αριθ. 3/2018 πρακτικού του ΣΥ.ΠΟ.ΘΑ Ευβοίας, ενώπιον του Διοικητικού Εφετείου Πειραιά,
6) Ορισμός πληρεξούσιου δικηγόρου για σύνταξη γνωμοδότησης σχετικά με υπόθεση πληρωμής καυσίμων κληρονόμων Ι. Βούλγαρη, λόγω προθεσμιών.
Τα Μέλη της Οικονομικής Επιτροπής Ομόφωνα αποφάσισαν να συζητηθούν προ ημερήσιας διάταξης τα ανωτέρω θέματα.

Στη συνέχεια η Πρόεδρος εισηγούμενη το (3ο) προ ημερήσιας διάταξης θέμα, ανέφερε τα εξής:

Για την κατασκευή παραπηγμάτων της εμποροπανήγυρης Ιστιαίας που θα γίνει από 1/9/2018 έως 7/9/2018, προτείνω να γίνει σύμφωνα με το άρθρο 192 του Ν.3463/06 προφορικός πλειοδοτικός διαγωνισμός  και εμείς πρέπει σύμφωνα με το άρθρο 103 του Ν.3463/06  να καταρτίσουμε τους όρους του πλειοδοτικού προφορικού διαγωνισμού.

           Η Οικονομική Επιτροπή μετά από διαλογική συζήτηση αφού έλαβε υπόψη την εισήγηση της Προέδρου ,τις διατάξεις των άρθρων 103 και 192 του Ν.3463/06 (Δ.Κ.Κ.), τις διατάξεις του Π.Δ.270/81 και τις διατάξεις του Ν. 3852/2010 ΄΄Νέα Αρχιτεκτονική της Αυτοδιοίκησης και της Αποκεντρωμένης Διοίκησης-Πρόγραμμα Καλλικράτης΄΄.

                          ΑΠΟΦΑΣΙΖΕΙ  ΟΜΟΦΩΝΑ

       Καταρτίζει τους όρους του προφορικού πλειοδοτικού διαγωνισμού για την κατασκευή παραπηγμάτων στο χώρο της εμποροπανήγυρης Ιστιαίας που θα διεξαχθεί από 1/9/2018 έως 7/9/2018 ως κατωτέρω:

1. Ο διαγωνισμός θα είναι  προφορικός πλειοδοτικός και θα γίνει στο Δημοτικό Κατάστημα στις  20/8/2018 ημέρα Δευτέρα και ώρα 12.00 μ.

2. Τιμή εκκίνησης ορίζεται στο ποσό των είκοσι ευρώ (20,00) € ανά παράπηγμα.

3. Τα παραπήγματα τα οποία θα κατασκευασθούν θα είναι τριακόσια δέκα (310) περίπου και οι διαστάσεις των παραπηγμάτων θα είναι 3Χ3,5 τ.μ.

4. Η τιμή που θα επιβάλλει ο ανάδοχος στους εμπόρους για κάθε παράπηγμα διαστάσεων 3Χ3,5 τ.μ. θα είναι εξήντα  ευρώ (60,00) € πλέον ΦΠΑ.

5. Σε περίπτωση μη διεξαγωγής του πλειοδοτικού προφορικού διαγωνισμού την καθορισμένη ημερομηνία, δηλαδή την 20/8/2018 αυτός θα επαναληφθεί την επομένη εργάσιμη ημέρα στις 21/8/2018 στον ίδιο τόπο και την ίδια ώρα.

6. Η κατασκευή των παραπηγμάτων πρέπει να είναι ικανοποιητική και ασφαλής, σε διαφορετική περίπτωση ο ανάδοχος κατασκευαστής θα αποκλείεται από τους επόμενους διαγωνισμούς για τρία (3) χρόνια.

7. Θα καταβληθεί προκαταβολή χιλίων (1.000,00) ευρώ από τον ανάδοχο εφάπαξ την ίδια ημέρα του διαγωνισμού, σε διαφορετική περίπτωση η δημοπρασία κατοχυρώνεται στον προηγούμενο πλειοδότη και το υπόλοιπο ποσό θα καταβληθεί στο τέλος της εμποροπανήγυρης ανάλογα με τις θέσεις που θα διατεθούν.   

8. Δικαιολογητικά συμμετοχής :

     α) Άδεια έναρξης επαγγέλματος.

     β) Δημοτική Φορολογική ενημερότητα.

     γ) Φορολογική ενημερότητα.

     δ) Ασφαλιστική ενημερότητα.

Η απόφαση αυτή έλαβε αύξοντα αριθμό 165/2018.

 Συντάχθηκε το παρόν πρακτικό και υπογράφεται ως κατωτέρω.

                             Η ΠΡΟΕΔΡΟΣ                                            ΤΑ ΜΕΛΗ

                                                                             Σπανός Αθανάσιος 
                         Ευσταθίου Ελένη                            Τσούτσικας Ιωάννης 
                                                                             Τσάντζαλος Αθανάσιος
                                                                             Κούκουζα Αγγελική
               Ακριβές αντίγραφο                                    
             Ιστιαία 8 - 8 - 2018                                     


        
   

                Η Πρόεδρος της                                         

            Οικονομικής Επιτροπής                                    

              ΕΥΣΤΑΘΙΟΥ ΕΛΕΝΗ   
